Гэты маршрут мы таксама не змаглі спакойна прайсці: абавязкова з намі здарыцца які-небудзь экшан! На гэты раз ад нас уцёк інструктар з першым звязкам. Вядома, тут усе вінаватыя: другі (наш звязак) павінен быў сачыць, куды бяжыць першы звязак, а інструктар у сваю чаргу павінен быў неяк прасігналізаваць, што ён зараз знікне за сцяной і ўцячэ ў накірунку Х. Добра, што са мной і Сашам у звязку была Оля, яна як вельмі жвавая і бясстрашная скалалазка, адправілася на пошукі астатняга маршруту. Яны завяршыліся паспяхова.